Գրադարանավար: Ճակատագրի նիզակի որոնումներով

Գրադարանավար։ Ճակատագրի նիզակի որոնումներով (անգլ.՝ The Librarian: Quest for the Spear), TNT, Electric Entertainment և Apollo ProScreen ստուդիաների արտադրության արկածային ֆիլմ, Փիթեր Վինթերի Գրադարանավարի մասին ֆիլմերի առաջին մասը՝ Նոյա Ուայլիի մասնակցությամբ։ Ֆիլմի համաշխարհային պրեմիերան տեղի է ունեցել 2004 թվականի դեկտեմբերի 5-ին։


== Սյուժե ==
Ֆլին Կարսոնը ունի 22 բարձրագույն կրթություն և բացի սովորելուց ուրիշ ոչինչ չի կարողանում անել։ Մայրը միշտ հոգ է տանում Ֆլինի մասին և փորձում է դասավորել նրա անձնական կյանքը։ Նրան վռնդում են համալսարանից, ու նա գնում է աշխատանք փնտրելու։ Նա գալիս է հսկայական խորհրդավոր գրադարան, ցուցադրում իր հրաշալի ունակությունները և հարյուրավոր թեկնածուներից հենց նրան են ընտրում։ Նա հասկանում է, որ գրադարանավարը ոչ միայն աշխատանք է, այլ նաև էություն։ Նա պետք է դառնա պատմական և կախարդական իրերի պահապանը, որոնք պահվում են գրադարանի գաղտնի մասում։ Ֆլինը իմանում է, որ նախկին գրադարանավարը սպանվել է։ Նրա գործատուն և ուսուցիչը դառնում է իմաստուն Ջադսոնը։
Նյու Յորքի հանրային գրադարանից գողացվել է կախարդական արտեֆակտ՝ Ճակատագրի նիզակը, իսկ ավելի կոնկրետ նրա մի մասը։ Նիզակը բաժանված է երեք մասի, որոնք սփռված են ամբողջ աշխարհով։ Հայտնի է, որ մասերից մեկը պատկանել է Ադոլֆ Հիտլերին։ Հիմա մնացած մասերի հետևից որսի է դուրս եկել խորհրդավոր Օձերի եղբայրությունը։ Ֆլինը որպես նոր գրադարանավար պետք է հավաքի բոլոր մասերը և թույլ չտա չարագործներին իրենից առաջ ընկնել։ Միակ բանը, որ կարող է օգնել նրան, դա իր յուրահատուկ խելքն է և իհարկե գիրքը, որը գրված է հին թռչնային լեզով, ինչը մինչև այդ ոչ ոք չի թարգմանել։
Ինքնաթիռում Ֆլինի վրա հարձակվում են Եղբայրության անդամները և նրան փրկում է Նիկոլ անունով կինը, ով ճանաչել և սիրահարված է եղել նախկին գրադարանավարին։ Նա իրեն է մեղադրում նրա մահվան համար։ Ֆլինի հետ միասին դուրս են ցատկում ինքնաթիռից և հայտնվում Ամազոնի վտանգավոր անտառնեի մեջ։
Նրանց հետևից Օձերի եղբայրության անդամները վայրէջք են կատարում և գնում որոնումների։ Նրանք ցանկանում են ստանալ Ֆլինի մոտ գտնվող գիրքը։ Նրանք միասին հաղթահարում են Նիզակին հասնելու խոչընդոտները՝ անդունը անցնելով հին կամրջով և անդունդի եզրից թռչելով ջրի մեջ։ Ֆլինը և Նիկոլը հանդիպում են աբորիգենների ցեղի, որոնք խոսում են պորտուգալերեն և հարգում են նրան որպես Գրադարանավար։ Օձերի եղբայրությունը հասնում և հարձակվում է գյուղի վրա։ Նրանք փախչում են և գտնում Մայայի հին վանքը, որտեղ ըստ լեգենդի պահվում են գանձը և Նիզակը։ Հաղթահարելով թակարդները, նրանք հասնում են Նիզակին, բայց Եղբայրությունը բռնում է նրանց, որի առաջնորդը հանդիսանում է այն մարդը, ով սպանել է նախորդ գրադարանավարին։ Նա չի կարող սպանել Ֆլինին, քանի որ միայն նա կարող է թարգմանել գիրքը։
Գրադարանավարը և Եղբայրությունը գնում են Շանգրի - Լա կոչվող միստիկ երկիրը։ Բայց մինչև այնտեղ հասնելը վանքը փլուզվում է և Ֆլինն ու Նիկոլը փախչում են Եղբայրությունից։
Ֆլինն ու Նիկոլը կանգ են առնում հյուրանոցում։ Նրանք այդքան արկածներից հետո վերջապես գիտակցում են փոխադարձ զգացմունքները և միասին գիշեր են անցկացնում։ Առավոտյան Վայլդը առևանգում է Նիկոլին և Նիզակը։ Նիզակի օգնությամբ նա փորձում էր ստանալ անմահություն, իսկ Նիկոլին վերցնում է որպես ավար։ Առավոտյան Ֆլինը բացահայտում է գործընկերուհու և Նիզակի կորուստը։ Նա դիմում է Ջադսոնի օգնությանը…
Ֆլինը, Նիկոլը և Ջադսոնը վերադառնում են Գրադարան։


== Դերերում ==
Նոյա Ուայլի - Ֆլին Կարսոն
Սոնյա Վոլգեր - Նիկոլ Նոյան
Բոբ Նյուհարթ - Ջադսոն
Կայլ ՄակԼաչլան - Էդվարդ Վայլդ
Կեյլի հու - Լանա
Դեվիդ Դայան Ֆիշեր - Ռոդես
Ջեյն Քուրթին - Շառլին
Օլիմպիա Դուկակինս - Մարջի Կարսոն
Լիզա Բերներ - Դեբրա
Մարիո Իվան Մարտինես - պրոֆեսոր Հարրիս


== Հետաքրքիր փաստեր ==
Ֆիլմի գովազդային կարգախոսը՝«Intelligence can only get you so far when you have to save the world.» (Երբ դուք պետք է փրկեք աշխարհը, միայն ինտելեկտը բավարար չէ։)
«He didn’t want to be a hero. He only wanted a job.» (Նա չէր ուզում լինել հերոս. Նա պարզապես ցանկանում էր աշխատանք գտնել:)

Ֆիլմի հիմնական տեսարանները նկարահանվել են Մեքսիկայի մայրաքաղաք Մեխիկոյում։
Ֆիլմի համաշխարհային պրեմիերան տեղի է ունեցել 2004 թվականի դեկտեմբերի 5-ին։
Քեոփսի բուրգի վերակառուցման մեջ կան կոպիտ պատմական սխալներ՝ դեպի գերեզման գլխավոր մուտք չի եղել, IV դինաստիայի փարավոնների դամբարանների վրա արձանագրություններ չեն հայտնաբերվել։
Ֆլիմի մոր վզին այն տեսարանում, երբ Նիկոլը եկավ մոտոցիկլով, կախված է Ամազոնի վանքից Ֆլինի գտած թալիսմանը։


== Շարունակություններ ==
Տրիլոգիայի երկրորդ մասը՝ «Գրադարանավար։ Վերադարձ կայսր Սոլոմոնի նիզակին» ֆիլմը դուրս է եկել 2006 թվականի դեկտեմբերի 3 - ին։ DVD տարբերակը թողարկվել է դեկտեմբերի 19 - ին։ Երրորդ մասը՝ «Գրադարանավար։ Հուդայի գավաթի անեծքը» դուրս է եկել 2008 թվականի դեկտեմբերի 7 - ին։


== Ծանոթագրություններ ==